सभसे पहिला आरक्षण बेवस्था के उदाहरण आजादी से पहिलहीं, 1902 में कोल्हापुर रियासत के द्वारा पिछड़ा लोग के पचास प्रतिशत आरक्षण देवे के सरकारी फरमान के रूप में मिले ला। आजादी के बाद संबिधान निर्माण के दौरान अनुसूचित जाति आ जनजाति खाती ई बेवस्था कइल गइल। एकरे बाद मंडल कमीशन के सुझाव के लागू करि के अन्य पिछड़ा लोग के भी एकरे दायरा में लिहल गइल। हाल में, जनवरी 2019 में भारत सरकार द्वारा संसद में आर्थिक आधार पर बंचित लोग के 10 परसेंट के आरक्षण के इंतजाम के पास करवावल गइल बा।